आज दैनिक स्वदेश के अपने लेख में मैंने अमरीका में पिछले माह एच - 1बी को लेकर हुए विवाद और नस्लवाद की चर्चा की है। इसे प्रकाशित करने के लिए दैनिक स्वदेश की टीम को धन्यवाद।

एक और महत्वपूर्ण बात का उल्लेख करना चाहूँगा कि जब सोशल मीडिया पर इस मुद्दे के बहाने भारतीयों को, भारत को और हिन्दू धर्म को बेवजह निशाना बनाया जा रहा था, तब स्वयं भारत के ही कई लोग ऐसे समय पर अन्य भारतीयों का मजाक उड़ाने और नस्लवादियों का साथ देने में आगे रहे।

हमारा इतिहास साक्षी है कि हम भारतीयों की इसी फूट का लाभ उठाकर विदेशियों ने हमें गुलाम बनाया था।इस घटना ने यह भी दिखाया कि दुर्भाग्य से आज भी स्थिति बहुत अधिक नहीं बदली है। इस विवाद के इस पहलू पर शायद बहुत कम लोगों ने ध्यान दिया होगा, लेकिन भारतीयों को संभवतः इसी पहलू की चिंता सबसे अधिक होनी चाहिए।

यह कहना सरल है कि ऐसा नस्लवाद सहने की बजाय विदेश में रहने वाले सब भारतीयों को वापस भारत लौट आना चाहिए। लेकिन उनके लौटने से भी समस्या सुलझने वाली नहीं है क्योंकि वास्तव में भारतीयों के बीच ही आपस में इतनी घृणा और ईर्ष्या है। बाकी कमी आरक्षण और जातिवादी राजनीति ने पूरी कर दी है।

भारत सरकार को भी और भारतीय लोगों को भी आपसी एकता और भारतीयता को मजबूत करने पर ध्यान देना चाहिए क्योंकि एच 1बी केवल एक बहाना था, पर जिन देशों या समुदायों का अंतिम उद्देश्य भारत विखंडन है, वे आगे भी किसी न किसी बहाने भारत पर और हिन्दुओं पर हमला करते रहेंगे।